Interaktív mesejáték a VIDÁM SZÜLŐK TÁRSASÁGA részére ☺

**Szereplők:**

**-Mikulás**

**-3 Krampusz: - Virgács,**

 **- Violin,**

 **- Marcipán**

**- 4 Manó: -Csiki (Fürge Kéz),**

 **- Csupaszív,**

 **-Morci**

 **-Memória**

*(A függöny behúzva, csilingelés hallatszik, majd kilép a Mikulás a függöny mögül.)*

**MIKULÁS:- Szervusztok gyerekek! Úgy örülök, hogy ismét itt lehetek nálatok! Ha tudnátok mennyire vártam már, hogy újra találkozzunk! A rénszarvas agancsát, milyen gyorsan elszaladt ez az esztendő is, és ti megint hatalmasat nőttetek!**

**Elárulok nektek egy, sőt nem is egy, hanem két nagy titkot! Az első titok az, hogy Egyházasharaszti nekem az egyik szívem csücske. Olyan jó itt lenni veletek! Szépek vagytok, okosak, figyelmesek és jókat tudtok nevetni, ami nagyon fontos dolog ám!**

***Miközben Mikulás beszél, a 4 krampusz a függöny mögül próbál leskelődni, kicsit kidugják a fejüket, lábukat, kezüket. Türelmetlenek, mert már osztanák a csomagokat. Helyeselnek, amikor Télapó a gyerekeket dicséri, és mutogatják, hogy ők is szeretik a gyerkőcöket.***

**MIKULÁS: (*Hátraszól a krampuszoknak)* Ejnye krampuszkáim, legyetek még egy kicsit türelemmel!**

**KRAMPUSZOK:** Jó, de mikor oszthatjuk végre a csomagokat?

**MIKULÁS: Hamarosan, csak még beszélgetek egy kicsit a gyerekekkel, olyan ritkán találkozunk egymással.**

**KRAMPUSZOK:** Rendben várunk, de hadd menjünk melléd megígérjük, csöndben leszünk!

**MIKULÁS: Nem bánom, de ne rakoncátlankodjatok! (*Rázzák a fejüket, hogy á, neem)***

**MIKULÁS: *(visszamennek középre*) azon gondolkodom, hogy imég soha sem mutattalak be benneteket a gyerekeknek! Vagy tévednék? Gyerekek tudjátok, hogy hívják a krampuszaimat? Ő Itt Virgács *(előrelép),* őt a szigorú tekintetével akkor szoktam bevetni, ha kicsit rosszcsont gyerekhez megyünk. Ő Violin *(előrelép)* csodálatos csilingelő énekhangja van( *lá-lázik egy kicsit* ) Ez a rosszcsont aki mindig bolondozik, ő Marcipán.**

**VIOLIN:** Télapó az előbb „véletlenül” meghallottuk, hogy két titkot emlegettél a gyerekeknek. Az egyiket már elárultad, de mi a másik?

**MIKULÁS: De jó, hogy ilyen „szemfüles” krampusz vagy Violin! Igen, a másik titok, háát… az egy kulisszatitok.**

**VIRGÁCS:** Húú, mégis milyen kulisszatitokról beszélsz?

**MIKULÁS: Egy olyan dologról, amit eddig még gyerekszem nem látott! Szeretném a Haraszti gyerekeknek megmutatni, hogyan készülnek a mikuláscsomagok, hogyan állítják össze a szorgos manó kezek!**

**VIRGÁCS:** Micsoda??!!! Mégis, hogy képzeled ezt? Ez szigorúan titkos dolog! Még soha senkit nem engedtünk be az otthonunkba, sem a manógyárba!

**MIKULÁS: Nyugalom Virgács! Nem szeretném őket elvinni az otthonunkba, nincsenek is ahhoz megfelelően öltözve, ott hideg van és megfáznának csak egy kis varázslattal mutatnám meg nekik a manókat!**

**MARCIPÁN:**  Szerintem ez tök király! Akkor induljunk is, abrakadabra**!**

**VIRGÁCS:** Ácsi, ácsi, ácsi! Én ezzel nem értek egyet! Legalább tegyük próbára ezt a gyerek sereget! Azt mondod Mikulás, hogy nagyon okosak a haraszti csemeték?

**MIKULÁS: Igen azt!**

**VIRGÁCS:** Akkor hát engedd meg kérlek, hogy mindannyian feltegyünk nekik egy-egy kérdést! Ha jól válaszolnak, akkor irány a manógyár!

**VIOLIN:** Ez az ötlet nekem is tetszik, és már tudom is, hogy mit fogok kérdezni!

**MARCIPÁN**  Jaj de jó móka lesz!

**MIKULÁS: Nem bánom! Semmi kétségem sincs afelől, hogy jó válaszokat fogtok kapni. Akkor kezdd te, Virgács!**

**ÓVÓNŐKKEL ELŐTTE MEGBESZÉLNI!!!**

**VIRGÁCS:** Az én kérdésem nagyon egyszerű: Hol lakik a Mikulás? (*A helyes válasz: Finnország, Lappföld és nem az Északi sark. Remélhetőleg érkezik majd jó válasz)*

**VIRGÁCS:** A mindenit, tényleg tudják! Amiért ilyen ügyesek voltatok még a hely nevét is elárulom nektek Finnországon belül: Napapüri. Mondjuk együtt : Jó hangosan, hogy mindenki hallja: NAPAPÜRI Hát ez szuper volt!

**VIOLIN:** (lelkesen) Most hadd következzek én Mikulás! (*Mikulás bólint).* Azt szeretném, hogy énekeljetek el nekem egy Télapóról szóló dalt(*Ha nem indul be az éneklés magától, nyugodtan segíthet Violin)…..Ó de* Csodálatos volt, köszönöm szépen!

**MIKULÁS: Most te jössz Marcipán!**

**OVÓNŐKKEL EZT MEGBESZÉLNI!!!I**

**MARCIPÁN*:*** *Gondolkodnik kicsit…:* Hogyan nevezik a Mikulást más országokban, idegen nyelven? *(angolul: Santa Claus, oroszul: Gyed Maroz, finnül: Joulu Pukki, németül: Nicolaus).*

**MARCIPÁN** Szuper! *Ugrál örömében* ! Nekem egyébként az olasz elnevezés a kedvencem, ők azt mondják, hogy Babbo Natale. most mondjuk együtt olaszul a MIKULÁS NEVÉT: Babbo Natale

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **KRAMPUSZOK**

**MIKULÁS: Hát nem megmondtam!? Okosak, ügyesek és még a hangjuk is szép! *(Gyerekekhez fordul)* Most hunyjátok le a szemeteket, és mire elhúzódik a függöny, megjelenik előttetek a manógyár! Olyan lesz, mintha egy titkos ablakon keresztül kukucskálnánk be hozzájuk. Ők nem fognak minket látni.**

*(Szétmegy a függöny. Az asztal mögött /4 / Csiki, Csupaszív, Morci készítik a csomagokat, az asztal előtt pedig Memória teszi a dolgát)*

**MIKULÁS: Hát ők azok, az én ügyes kezű, szorgos manóim. Bemutatom őket is nektek! ( *mindig az a manó mozog, dolgozik, akit bemutatnak, a többiek addig mozdulatlanok).* Vagy tudjátok mit, krampuszaim? Úgyis mindig összeszidtok, hogy mennyit beszélek. Mutassátok, akkor ti be a manókat a gyerekeknek! Violin, kezdd el te, kérlek!**

**VIOLIN:** Rendben. Az asztal balszélén álló, rendkívül gyors kezű manó: Csiki. Csiki csak akkor szólal meg, ha muszáj, viszont a keze mindig jár. Képzeljétek, ő rakja bele az összes ajándékot a csomagokba. A beceneve pedig azért Csiki, mert aki rosszkedvű, azt ő szokta megcsiklandozni.

**VIRGÁCS:** Csiki mellett Csupaszív manót láthatjátok. Ő a legkedvesebb, legmelegszívűbb manó, akit csak ismerek. Amint látjátok, ő köt masnit a csomagokra, és mindegyiket szeretettel megöleli. Ezt a szeretetet érzi minden gyerek, amikor kap egy mikuláscsomagot.

**MARCIPÁN:** Csupaszív mellett pedig Morci manó áll. minden nap talál valami morogni, dúlni-fúlni, mérgelődni valót. Viszont van egy különleges képessége, igen kifinomult a szaglása, ezért ő ellenőrzi az összes mikuláscsomagot. Láthatjátok, csak megszagolja és már jelzi is Csikinek, ha valami probléma van a csomag béltartalmával, bocsánat, beltartalmával. ( elszégyeli magát mint a kuka)

**MORCI:** Ez rendben, rendben, rendben ... pfúúúúj, ebben a csomagban túlérett a mandarin. Csiki ezt cseréld ki, nem fogja kibírni az utat*! (Tovább szagolgatja a csomagokat)* Rendben, rendben, ahhhh, ebbe a csomagba ananászízű nyalókát raktál a zöldalma ízű helyett, ezt is ki kell cserélni. Rendben, rendben, rendben .... ohhh, itt Petinek tejcsoki helyett étcsokit tettél be, ez is cserés.

**MARCIPÁN** A negyedik manó pedig Memória. Ahogy a nevéből is sejthetitek, neki nagyon jó az emlékező képessége. Soha semmit sem felejt el.

 **MIKULÁS: (*kiszól a gyerekekhez)* No, látjátok, így dolgoznak az én kis manókáim. Leselkedjünk még egy kicsit? *(remélhetőleg a gyerekek szeretnék még nézni a manókat)***

**CSUPASZÍV:** Figyelj csak Memória, nem lehetne mégis Peti csomagjába tejcsokit tenni? Sokkal finomabb, mint az étcsoki.

**MEMÓRIA:** Hát nem is tudom, ezt Mikulással kellene megbeszélni, de ő most nincs itt. Ti mire szavaztok? Csiki?

**CSIKI**:Tejcsoki.

**MEMÓRIA:** Morci?

**MORCI:** Hát persze, hogy a tejcsokira! A fene se szereti azt a keserű étcsokoládét! Gyerekek! Tegye fel a kezét aki a finom tejcsokira szavaz!

**MEMÓRIA:** Jó, rendben, majd mondom Télapónak, tejcsokit raktunk a csomagba.

**CSUPASZÍV:** Morcikám, miért van ma ennyire rosszkedved? Odamenjek, megölelgesselek?

**MORCI:** NEM-NEM! Még csak az hiányozna! Fogalmatok sincs, hogy miért vagyok ilyen haragos? –*többiek nem-mel bólogatnak* Hát ez nem igaz! Nektek még nincsen elegetek?

**MEMÓRIA:** Elegünk? Miből?

**MORCI:** Miből,miből?, éjjel-nappal csomagolunk, dolgozunk és Kik kapják az örömtől csillogó tekinteteket, a nagy öleléseket, a puszikat? A MI-KU-LÁS!

 **CSUPASZÍV:**. *Morci felé fordul:* A mi feladatunk , hogy csomagoljuk a gyerekek számára az ajándékokat. A krampuszok feladata pedig, hogy a Mikulás mellett állva, átadják ezeket az ajándékokat… Bár, most hogy mondod, egy gyerekölelés nekem is annyira jól esne. Csak egyszer, egyetlen egyszer!

**CSIKI:** Hát, egy puszinak azért én is örülnék.

**MORCI:** Cseréljünk a krampuszokkal! Megbeszéljük a Mikulással és kész! Tudjátok milyen jószívű az öreg!

**CSIKI:** A krampuszok nem tudnak csomagot összeállítani.

**MEMÓRIA:** Ez igaz! Gondolj csak bele Morci, milyen kavarodás lenne ebből!

**KRAMPUSZOK:** (*a háttérből*) Hát még abból mi lenne, ha ezek osztanák a csomagokat??

**CSUPASZÍV**: *(Csilingelés hallatszik)* Csitt! Maradjatok már csendben! Halljátok? Ez Télapó szánjának a hangja! De mit kereshet itt, hiszen most csomagot kellene osztania!

*mindenki gyorsan végzi a feladatát)*

*(Bejön Télapó és a három krampusz)*

**MEMÓRIA***: (zavartan kérdezi)* Mikulás, mit kerestek itt? Most nem csomagot kellene osztanotok?

**MIKULÁS: De, éppen azt kellene. Viszont úgy éreztem, hogy azonnal vissza kell jönnöm hozzátok. Van valami baj manókáim? *(a manók zavartan néznek egymásra, Morci lehajtja fejét)***

**MIKULÁS:** Morci, légy oly kedves, mondd el, hogy mi a problémád!

**MORCI:** Öhmmm, semmi, nincsen problémám. Csak a szokásos mindennapi morgolódások.

**MIKULÁS: Na, jól van, elárulok nektek egy titkot. Most éppen Harasztiban kellene a krampuszokkal együtt lennem. *(Memória közbevág)***

**MEMÓRIA:** Igen, csomagot készítettünk*,(* ***gyerekek keresztnevét olvassa…….*** *s*zámára

**MIKULÁS: Jó, jó, jó, tudom Memória, az összes gyerek nevét fel tudod sorolni, De a legjobb mégis, hogy egy varázslat segítségével megmutattam nekik, hogy ti manók, hogyan készítitek a csomagokat. S bizony, éppen akkor kukkantottunk be hozzátok ezen a varázsablakon, amikor Morci mérgelődött. Úgyhogy Morci mondd el kérlek, hogy mi a baj!**

**MORCI:** Hát, ha már így lebuktam, legyen: Az a baj, hogy hosszú, hosszú évek óta szeretettel készítjük a csomagokat, de még sohasem láttunk egy gyereket sem. Nem láttuk, hogy hogyan örülnek a mikuláscsomagnak, hogyan mosolyognak, nevetnek. Egyszer az életben szeretnénk mi is átélni ezt!

**VIRGÁCS:** Még mit nem, Mindenki azt csinálja, amihez a legjobban ért.

**MIKULÁS: Rendben! Virgács, nyugalom! van is egy ötletem. Az jutott eszembe, hogy rendezhetnénk egy játékos sportversenyt, Krampuszok a manók ellen, és mikor a hócsatának vége ma este, de csakis a haraszti gyerekeknél segítsenek kiosztani a csomagokat!**

*(A manók nagyon örülnek, "juhéééé, hurrráááá", ugrálnak örömükben, a krampuszok viszont húzzák a szájuk szélét.)*

**MIKULÁS: Ezzel megvolnánk,! De mit sem ér a versenyzés szurkolók nélkül. Kedves gyerekek!. Szurkolnátok a manócskáknak és a krampuszoknak jó hangosan?**

***(A manók hatalmas örömujjongásban törnek ki: "Jaj de jó, nagyon szépen köszönjük Mikulás!")***

***(Mikulás köröz egyet a kezével, ekkor a manók meghökkenek, mert meglátják a nézőteret, előre mennek a színpad szélére)***

**MEMÓRIA:** Juj de jó, hát ti vagytok a haraszti gyerekek? Remélem, nekünk fogtok szurkolni és akkor én is átadhatok nektek néhány csomagot!

**CSUPASZÍV:** Jaj de gyönyörűek vagytok, sokkal szebbek, mint amilyennek elképzeltem. Az a szőke kislány ott, nézd csak Csiki, és azt a kisfiút, "Szia' *(integet ki a nézőtér felé)-integetnek 1-1 gyerekre nézve( szia…)*

**CSIKI:** Muszáj lesz megnyernünk ezt a versenyt!

**MORCI:** Én pedig azzal a fiatal legénnyel *(rámutat egy fiúra*) szeretnék majd kezet fogni, mikor átadom a csomagot.

**VIRGÁCS:** Hohohóóó, nagyon biztosak vagytok magatokban, pedig még el sem kezdődött a verseny.

**MORCI:** Várjuk ki a végét! Majd meglátjuk, hogy ki nevet a végén!

**MIKULÁS: A szócsatának vége, kezdődjön a hócsata, kezdődjön a szurkolás!**

 ***(Nagy az örömujjongás a manók részéről.)-ZENE***

**CSUPASZÍV**: Akkor ez most azt jelenti, hogy mi is oszthatunk csomagokat a gyerekeknek?

**MIKULÁS: Igen, ez azt jelenti. Meg is kérem kedves krampuszaimat, hogy a szánból hozzák be a puttonyt, hogy az eddig oly türelmesen váró gyerekek, végre megkaphassák a mikuláscsomagjaikat.**

*(A manók már leskelődnek le a színpadról, hogy ki melyik gyereknek adja majd a csomagját. Behozzák a krampuszok a csomagokat.)*

**MIKULÁS: Úgy látom manóim, hogy nem lesz gond a csomagosztással. Kedves gyerekek szeretném megköszönni, hogy eddig türelmesen vártatok, és meghallgattatok minket*!* Legyetek szívesek engedjétek meg Csupaszívnek, hogy megölelgessen benneteket, Morcival pedig rázzatok kezet! *(Esetleg itt lehetne a meghajlás*)**

*(Lemennek a színpadról, csomagosztás)*

**VÉGE** (végre☺)